section_heading: Razvoj
paragraph_text: mini|250px|desno|MiG-29M na čijoj platformi je razvijen MiG-29K Projekt MiG-29K pokrenut je početkom 1980-ih kada je sovjetska ratna mornarica izdala zahtjev za proizvodnjom nadzvučnog lovca koji će se koristiti na nosaču aviona. Kao prvi korak u ovom zahtjevu, ured Mikojan-Gurevič je dizajnirao verziju MiG-29 lovca koji je opremljen jačim podvozjem i ojačanim repnim odjeljkom s kuku. Ta verzija je nazvana MiG-29KVP (rus. Korotkii Vzlet i Posadka; hrv. kratko uzlijetanje i slijetanje).Belyakov, R.A. and Marmain, J. MiG: Fifty Years of Secret Aircraft Design. Shrewsbury, UK:Airlife, 1994. ISBN 1-85310-488-4. Model KVP je prvi puta poletio 21. kolovoza 1982. te je bio predmet opsežnog istraživanja koje je pokazalo potrebu za avionom veće snage i većom površinom krila. Odlučeno je da će se kao temelj mornaričkog lovca uzeti napredni MiG-29M (produkt 9.15) koji je tada već bio u razvoju. Na njegovom temelju odlučeno je razviti MiG-29K (rus. Korabelniy; hrv. baziran za brod) na kojem će se izvršiti promjene, uvevši novo podvozje i preklopna krila veće površine. MiG-29K ili projekt 9.31 značajno se razlikovao od standardnog MiG-29 lovca jer je koristio višenamjenski radar Zhuk-Me, monokromatski zaslon u kokpitu, HOTAS sustav upravljanja letjelicom te projektile raznih vrsta i namjena.